Kjellerbandet

Kjellerbandet (etablert 1977 i Trondheim) er et norsk storband, startet som et tilskudd til Bodega Band og S. Møller Storband. Det har hatt «Musikerlåfte'» ved Studentersamfundet i Trondhjem som fast base. 
Blant sentrale ledere og arrangører nevnes
Tor Haugerud, Christian Jaksjø, Jan Tro, Nils Torvald Østerbø og Thor Halmrast.
Mange av elevene ved Jazzlinja (NTNU) har vært eller er medlemmer.

De har gitt ut Mingus Schmingus (Sonor Records, 2004), og ...på plate (2000).
I 2006 holdt bandet konsert i Olavskvartalet med
Yngvar Numme, Thomas Numme og Harald Rønneberg.

I 2006 ble bandet ledet av trombonist Erik Johannessen. Etter nyttår 2007 tok tubaisten Kristoffer Lo over, frem til 2012. Deretter fulgte et år der Ronny Farsund og Erlend Moen ledet an, før Sturla Hauge Nilsen tok over i 2013. Fra 2017 ledes Kjellerbandet av Jan Ivar Kinn Ekroll.  

Kjellerbandets Live-opptak av Thad Jones-konserten i 2007 kan høres på Spotify og på Myspace. Det samme kan plata The Beat Goes On (2012) med Hermund Nygård og Håkon Mjåset Johansen som solister i en Buddy Rich-tribute.

 Referanser 

Eksterne lenker

 Kjellerbandets Facebookside
 Kjellerbandet på Google Play

Kategori:Norske storband
Kategori:Norske jazzgrupper
Kategori:Studentersamfundet i Trondhjem
Kategori:Musikk i Trondheim